text: ikke-destruktiv prøvning
  
  publiceret: 2009-01-31 03:27:34+01:00
  Ikke-destruktiv prøvning, NDT, nondestructive testing, hovedkategori inden for materialeprøvning, hvor det færdige emne undersøges for defekter og egenskaber, uden at det tager skade (se destruktiv prøvning). Blandt de vigtigste metoder er hvirvelstrøms-, kapillar- og ultralydprøvning, magnetpulvermetoden, røntgenundersøgelser (radiografi) samt de optiske metoder Moiré-teknik og holografisk interferometri.